Магчыма, нехта раней i выкарыстоўваў падобны вобраз, але мне ён не сустракаўся: будынак драмтэатра нагадвае вялiзны карабель, якi прышвартаваўся на беразе Заходняй Дзвiны. I вось ужо восем дзесяткаў год гэты дзiўны “крэйсер” вязе да тысяч i мiльёнаў людзей духоўны груз, якi немагчыма вымераць анiякiмi матэрыяльнымi багаццямi. Самы славуты штурман на караблi коласаўцаў — усенародны любiмец Несцерка. Дзякуючы спектаклю з аднайменнай назвай ён стаў своеасаблiвай вiзiткай аднаго з лепшых тэатраў краiны.